**Ақтөбе қаласы. № 40 «Балдәурен» мектепке дейінгі ұйымының тәрбиешісі Бейскалиева Гулимжан Слемгалиевна.**

 **«Ертегілер әлемінде» адаптивтік бағдарламасы.**

(ересектер тобы)

**Түсінік хат**

Бағдарлама мектепке дейінгі жастағы балалардың шығармашылығын ұйымдастыра отырып, болашақ кішкентай бүлдіршіндерді тілге шешен, өзін де, өзгені де сыйлай білетін, жан-жақты мәдениетті, білікті етіп тәрбиелеуде балаларға арналған көркем шығармаларды сахналық қойылымға айналдырып, өздерінің кейіпкер ретінде қалыптастырып отырудың маңызы зор. Балабақша тәрбиеленушілері қуыршақ театрын өте жақсы көреді, қуанады, күтеді, көруге асығады. Қазақ және басқа да халықтардың ертегілері мен әдеби шығармаларының мазмұны арқылы ер батыр, қамқор, мейірімді, нәзік, адамдардың жеке қасиеттерін, жан-жануарлардың және құстардың қылықтарының ерекшеліктерін бағалауға, сахналауға үйренеді. Сондай-ақ сахнада жүру, тұру, сөйлеу, өзін-өзі ұстау мәдениетіне тәрбиелейді. Жағымды, жағымсыз әрекетерді ажырата білуге үйреніп өзі жаман әдеттен аулақ болуға тырысады.

 Бағдарламаның мазмұнындағы театрлық қойылымдар, ойындар баланың түсінуіне ыңғайлы етіп жинақталған. Қуыршақ театрының қойылымдары балалардың көңіл-күйін көтереді, жақындастырады, әр түрлі жанрмен таныстырады, ең үлгілі ұлттық дәстүрде және мәдени тіл қарым-қатынасына тәрбиелейді, дамытады, негізін қалайды.

**Бағдарламаның мазмұны**:

 Бағдарлама балалардың коммуникативтік – тілдік құзыреттілігін қалыптастыруға бағытталған Балалардың көркем өнер шеберліктерін жан-жақты дамыту, әртістік қабілеттерін, икемділіктерін, театр өнеріндегі әр түрлі рольдерді ойнай білу машықтарын қалыптастыру. Ертегілермен танысу, оны талдау, сахна, театр арқылы балалардың ойлау, сөйлеу аймағын кеңейту, шығармашылық қабілеттерінің қалыптасуына мүмкіндік жасайды.

 **Бағдарламаның мақсаты:**

Рөлдерді орындауда эмоция, тебіреніс, ым, жалпы мимика тілін және бала өз денесінің пластикалық қозғалысын жақсы игеруіне көмектесу, тілдерін дамыту. Баланың кейіпкерлерді құрастыру іскерліктерін, өнертапқыштығы және ептілігін дамыта отырып, адамгершілікке тәрбиелеу.

 **Міндеттері:**

**-** балаларды әдеби шығармалар және халық ауыз әдебиетінің түрлерімен таныстыру;

- басқалармен сенімді қатынас орнатуына жағдай жасау, айналасындағы адамдардың әр түрлі болатынын түсіндіру;

- шығарманың мағынасын түсіну, кейіпкерлердің өзара қарым-қатынасы негізінде адамгершілікке тәрбиелеу;

- мектеп жасына дейінгі балалардың көркем әдебиет пен ауыз әдебиетіне деген қызығушылықтарын қалыптастыру.

 «Ертегілер әлемінде» бағдарламасы 5-6 жасар балаларға, ересек топтарына арналған. Жалпы сағат саны - 36 сағат, аптасына 1 сағаттан өткізілуге жоспарланды. Ұйымдастырылған оқу іс әрекетінің ұзақтығы: 25- 30 минут. Бағдарламаны қолдану мерзімі : 1 жыл.

**Күтілетін нәтижелер:**

Театр түрлерін білу. Сөз бен сөйлеу мәнеріне, дауыс ырғағына көңілдерін бөле білу. Дауыс ырғағын сала білу. Ертегілермен танысу, оны талдау, сахна, театр арқылы балалардың ойлау, сөйлеу аймағын кеңейту, шығармашылық қабілеттері қалыптасады.Нақты түрде алынған жанрға байланысты шығарма ырғағын анықтау.Кейіпкердің дауыс ырғағын салғызу, ұнайтын ертегіні балаға сахналауға лайықтап ойнату. Бала қабілетін ашуда көркем тіл шеберлігі дами отыра образ таңдауда еркіндік беру арқылы оның жеке тұлғалық қабілеттері ұлттық тәлім-тәрбиеге, адалдыққа, имандылыққа, ізгілікке бағытталады.

|  |  |  |  |
| --- | --- | --- | --- |
| № | Тақырыбы | Мақсаты | Сағат саны |
| 1 | «Шалқан» ертегісі | Балаларға ертегіні тыңдауға және бір-біріне көмектесуге үйрету. Үлкеннің айтқанын тыңдауға тәрбиелеу, есте сақтау, тілін дамыту. Құрмет пен сүйіспеншілік сезімдеріне, өзара сыйластыққа тәрбиелеу. | 1 |
| 2 | «Екі лақ» ертегісі | Ертегіні тыңдау, сөйлеу мәнерін қалыптастыру, дауыс ырғағы, ымдау қолдануды үйрету. Шыншылдыққа тәрбиелеу. | 1 |
| 3 |  «Күн, ай және әтеш» ертегісі. | Ертегі тыңдауға, көктем мезгілі туралы білімдерін тиянақтау. Балаларды достыққа, татулыққа тәрбиелеу. Сұраққа жауап бере білуге дағдыландыру. | 1 |
| 4 | «Ешкі мен түлкі» ертегісі | Ертегіні тыңдауға және түлкінің қулығынан ешкінің алданғанын ажырата білу, есте сақтау, ойлау қабілеттерін қалыптастыру. Сөздік қорын байыту. | 1 |
| 5 | «Қой, есек және қарға» ертегісі | Ертегіні тыңдай отырып, таласуға болмайтынын түсіндіру. «Таласқанға тас та жоқ» деген мақалдың мағынасын түсіндіру. Балаларды достыққа тәрбиелеу. Ертегіге қызығушылығын арттыру. | 1 |
| 6 | «Қой, есек және қарға» ертегісін сахналау | Балаларға ертегі кейіпкерінің дауыс екпінін, ырғағын, қимыл-қозғалысын сала білуге үйрету. Қарым қатынас жасау дағдыларын дамыту, сөйлеуді пластикалық қимылдармен үйлестіре білуге, сахналау ойынына белсенді қатысуға ынталандыру. | 1 |
| 7 | «Жеті лақ пен қасқыр» ертегісі | Ертегіні түсіну, ондағы лақтарды қасқырдың алдаған сәттерін және лақтарды жеп қоймағанын білу. Тілін, қиялын дамыту. | 1 |
| 8 | «Жеті лақ пен қасқыр» ертегісін сахналау | Балаларға ертегі кейіпкерінің дауыс екпінін, ырғағын, қимыл-қозғалысын сала білуге үйрету. Қарым қатынас жасау дағдыларын дамыту, сөйлеуді пластикалық қимылдармен үйлестіре білуге, сахналау ойынына белсенді қатысуға ынталандыру. | 1 |
| 9 | «Мақта қыз бен мысық» ертегісі | Ертегідегі кейіпкердің іс-әрекетін түсінуге және онда бір затты табу үшін мысықтың қанша жерге барғанын біле отырып, дұрыс, дұрыс емес істеген жерлерін түсіну. Тілі, ойын, есте сақтау қабілетін дамыту. | 1 |
| 10 | «Мақта қыз бен мысық» ертегісін сахналау | Балаларға ертегі кейіпкерінің дауыс екпінін, ырғағын, қимыл-қозғалысын сала білуге үйрету. Қарым қатынас жасау дағдыларын дамыту, сөйлеуді пластикалық қимылдармен үйлестіре білуге, сахналау ойынына белсенді қатысуға ынталандыру. | 1 |
| 11 | «Балықшы мысық» ертегісі | Ертегіні тыңдай отырып суды дұрыс пайдалана білуді үйрету. Есте сақтау, сөйлеу, ойлау қабілеттерін дамыту. | 1 |
| 12 | «Түлкі мен тырна» ертегісі | Ертегідегі түлкі мен тырнаның бір-біріне қонақ болып барғанда дұрыс күте алмағандығын білу. Қонақты дұрыс сыйлап, құрметтеуге үйрету. | 1 |
| 13 | «Түлкі мен тырна» ертегісін сахналау | Ертегінің мазмұнын, кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Әр бала өзіне берілген рольді дұрыс ойнауға және әндерін нақышына келтіріп айтуға үйрету. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 14 | «Үш аю» ертегісі | Ертегідегі кішкентай қыздың аюлардың үйіне келіп, ондағы заттардың үлкен, кіші екенін ажыратады. Қыздың тапқырлығын түсіну. Тілін, ойын, қиялын дамыту. | 1 |
| 15 | «Қолғап» ертегісі | Ертегідегі аңдардың татулығын бейнелегенін біліп, түсіну. Балаларды достыққа шақыру және тілін, қиялын, есте сақтау қабілеттерін дамыту. | 1 |
| 16 | «Қолғап» ертегісін сахналау | Ертегінің мазмұнын, кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 17 | «Мақтаншақ қоян» ертегісі | Ертегіні тыңдай отырып мақтаншақ қоянның мақтанғанын, оның түлкіден қорыққанын, бірақ түлкіні иттер талағанда мақтаншақ қоянның көмегін түсіну. Мақтаншақ болуға болмайтынын түсінеді. | 1 |
| 18 | «Бауырсақ» ертегісі | Бауырсақтың жабайы аңдарға кездескенде айтқан әнін қайталап айтқызып, тілдерін дамыту. Аяушылық сезімдерін қалыптастыру.Бір біріне көмекке келуге тәрбиелеу. | 1 |
| 19 | «Қоянның үйшігі» ертегісі | Ертегіні тыңдай отырып, үйлердің айырмашылығын білуге және түлкінің қулығын ажырату. Сөздік қорын молайту. | 1 |
| 20 | «Қоянның үйшігі» ертегісін сахналау | Ертегінің мазмұнын кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Әр бала өзіне берілген рольді дұрыс ойнауға және әндерін нақышына келтіріп айтуға үйрету. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 21 | «Арыстан мен түлкі» ертегісі |  Балаларды ертегіні тыңдай білуге, бір-біріне көмектесуге үйрету, түлкінің қулығын ажырата білу. Балаларды қайырымдылыққа, адамгершілікке тәрбиелеу.Тілін дамыту, сөздік қорын молайту. | 1 |
| 22 | «Ақ тиін мен қасқыр» ертегісі | Балаларға ертегінің мазмұнын түсіндіре отырып, қасқырдың жауыздық қасиетін түсіндіру, жамандық жасамауға үйрету. Адалдыққа, қайырымдылыққа тәрбиелеу. | 1 |
| 23 | «Аю мен түлкі» ертегісі | Ертегіні тыңдай отырып, аюдың аңқаулығын, түлкінің қулығын түсіну. Баланың ойлау, есте сақтау қабілетін дамыту. Сөздік қорын дамыту. | 1 |
| 24 | «Сары үлпек балапан» ертегісі | Әңгімені тыңдап, мазмұнын түсінуге баулу. Сары үлкен балапанның қайдан шыққанын, жарыққа таң қалғанын білу. | 1 |
| 25 | «Сары үлпек балапан» ертегісін сахналау | Ертегінің мазмұнын кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Әр бала өзіне берілген рольді дұрыс ойнауға үйрету. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 26 | «Гүлдердің таласы» ертегісі | Гүлдер туралы білімдерін жетілдіру, гүлдер адамдарға қуаныш сыйлайты-нын біле отырып, гүлдерді жұлмау керектігін, оларды баптау керек екенін түсіндіру. Достыққа, адамгершілікке тәрбиелеу. | 1 |
| 27 | «Гүлдердің таласы» ертегісін сахналау | Ертегідегі кейіпкердің іс-әрекетін түсінуге, Тілі, ойын, есте сақтау қабілетін дамыту. Оқиға желісін бұзбай эмоциялық сезіммен қабылдауға деген құштарлығын арттыру. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 28 | «Ай мен күн» ертегісі | Ертегінің мазмұнын түсіндіре отырып, Айсұлу мен Күнсұлудың іс-әрекеттерін дұрыс түсінуге айдан бұрын күннің шығатынын білу. Балаларды бір-бірін тыңдау білуге, дос, тату болуға тәрбиелеу. | 1 |
| 29 | «Ай мен күн» ертегісін сахналау | Ертегінің мазмұнын кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 30 | «Қияр мен қырыққабат» ертегісі | Көкөністерді тани отырып, қиярдың үстіндегі бүршіктердің қалай пайда болғанын білу. Сөздік қорын молайту, тілін дамыту, есте сақтау қабілетін дамыту. | 1 |
| 31 | «Шұбар тауық» ертегісі | Ертегіні тыңдай отырып, үлкендерге көмектесе білуге үйрету, кішіпейілділікке, адамгершілікке тәрбиелеу.  | 1 |
| 32 | «Шұбар тауық» ертегісін сахналау | Ертегінің мазмұнын кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Әр бала өзіне берілген рольді дұрыс ойнауға үйрету. Балалардың таетрлық ойындар өнеріне қатысуға қызығушылығын арттыру, әдептілікке тәрбиелеу. | 1 |
| 33 | «Үш мысық» ертегісі | Мысықты жақсы көре білуге тәрбиелеу.Өлең сөздерін дұрыс айтуға жатықттыру. Сөздік қорын молайту, тілін дамыту, есте сақтау қабілетін дамыту. | 1 |
| 34 | «Дос іздеген бота» ертегісі | Ертегіні түсіну, ондағы лақтарды қасқырдың алдаған сәттерін және лақтарды жеп қоймағанын білу. Тілін, қиялын дамыту. | 1 |
| 35 | «Дос іздеген бота» ертегісін сахналау | Ертегінің мазмұнын кейіпкерлердің бейнесін дұрыс ұғынуға үйрету. Оқиға желісін бұзбай эмоциялық сезіммен қабылдауға деген құштарлығын арттыру. Әр бала өзіне берілген рольді дұрыс ойнауға және әндерін нақышына келтіріп айтуға үйрету. Балалардың таетрлық ойындар өнеріне қатысуға қызығушылығын арттыру, әдептілікке, достық қарым қатынасқа тәрбиелеу. | 1 |
| 36 | «Ойыншықтар достығы» ертегісі | Ойыншықтармен дұрыс ойнауға ұқыптылыққа, әдемілікке баулу. Балалармен дос болуға тәрбиелеу. Мұндағы тәкаппар қуыршақтың іс-әрекетін түсіне білуге үйрету,ұқыптылыққа, қайырымдылыққа тәрбиелеу | 1 |
|  | **Барлығы** |  | **36** |

 **Қолданылған әдебиеттер тізімі:**

1. Әлімбаев М., Қ. Баянбаев. «Шынашақ» кітабы. Алматы «Балауса» 1992
2. Бала мен балабақша журналы №4. 2011ж.
3. «Ерте, ерте, ертеде....» Балалар кітапханасы. «Жазушы» 1988ж .Алматы «Аруна» баспасы 2010ж.
4. Петрова Т.И., Сергеева Е.Л. «Балабақшада сахналау ойындарын дайындау және өткізу» Москва «Просвещение» 1999ж.
5. Ақылжанов С.Е. «Ертегі әлемінде». Қызықты психология журналы 2011 № 1.
6. Артемова Л. «Театрализованные игры дошкольников» Москва «Просвещение» 2010г.
7. Әлімбаев М., Қ. Баянбаев. «Шынашақ» Алматы «Балауса» 1992 ж.
8. Жүсіпова Д. «Көркем әдебиет» Алматы «Аруна» 2007ж
9. Қазымбетова Қ.Ж. «Ертегі терапиясы». Қазақстан мектебі журналы 2011 №4.
10. Петрова Т.И., Сергеева Е.Л., Подготовка и проведение театрализованных игр в детском саду Москва. «Школьная пресса»
11. «Сиқырлы театр» Әртүрлі жастағы балаларға арналады. Шымкент «Шикула и К» 2005г.